กลุ่มงูเห่า - วิกิพีเดีย

# กลุ่มงูเห่า

### จากวิกิพีเดีย สารานุกรมเสรี

กลุ่มงูเห่า คือ คำเปรียบเปรยที่นายสมัคร สุนทรเวช นำมาใช้ โดยเปรียบว่าตัวเองเหมือนชาวนาที่ถูกงูเห่ากัดในนิทานอีสป เมื่อ สมาชิกพรรคประชากรไทยจำนวน 12 คนนำโดย นายวัฒนา อัศวเหม และ พลอากาศเอกสมบูรณ์ ระหงษ์ ฝ่าฝืนมติพรรคประชากรไทย สนับสนุนนายชวน หลีกภัย เป็นนายกรัฐมนตรี โดยที่ได้รับตำแหน่งรัฐมนตรีจากรัฐบาลนายชวน หลีกภัย ตอบแทน 2 ตำแหน่งคือ พลอากาศเอกสมบูรณ์ ระหงษ์ ได้รับตำแหน่งรองนายกรัฐมนตรี และ นายยิ่งพันธ์ มนะสิการ ได้รับตำแหน่งรัฐมนตรีว่าการกระทรวงวิทยาศาสตร์และเทคโนโลยี

## [แก้] สมาชิกกลุ่มงูเห่า

1. นายวัฒนา อัศวเหม สมาชิกสภาผู้แทนราฎร จังหวัดสมุทรปราการ
2. พลอากาศเอกสมบูรณ์ ระหงษ์ สมาชิกสภาผู้แทนราฎร จังหวัดสมุทรปราการ
3. นายยิ่งพันธ์ มนะสิการ สมาชิกสภาผู้แทนราฎร จังหวัดพิษณุโลก
4. นายประกอบ สังข์โต สมาชิกสภาผู้แทนราฎร จังหวัดนนทบุรี
5. นายมั่น พัทธโนทัย สมาชิกสภาผู้แทนราฎร จังหวัดสมุทรปราการ
6. นายสำเร็จ อัฉริยะประสิทธิ์ สมาชิกสภาผู้แทนราฎร จังหวัดนนทบุรี
7. นายสมพร อัศวเหม สมาชิกสภาผู้แทนราฎร จังหวัดสมุทรปราการ
8. นายไกรสิทธิ์ ไกรสิทธิ์พงศ์ สมาชิกสภาผู้แทนราฎร จังหวัดพิษณุโลก
9. นายสุชาติ บรรดาศํกดิ์ สมาชิกสภาผู้แทนราฎร จังหวัดนนทบุรี
10. นายพูนผล อัศวเหม สมาชิกสภาผู้แทนราฎร จังหวัดสมุทรปราการ
11. นายฉลอง เรี่ยวแรง สมาชิกสภาผู้แทนราฎร จังหวัดนนทบุรี
12. นายธนุศักดิ์ เล็กอุทัย สมาชิกสภาผู้แทนราฎร จังหวัดอุตรดิตถ์

ซึ่งพรรคประชากรไทยได้ดำเนินการขับไล่ สมาชิกกลุ่มนี้ออกจากพรรค ต่อมากลุ่มงูเห่ายื่นคำร้องต่อศาลรัฐธรรมนูญ ให้ตัดสินสมาชิกภาพของการดำรงตำแหน่ง สมาชิกสภาผู้แทนราษฎรว่าสิ้นสุดหรือไม่ และศาลรัฐธรรมนูญ ได้มีคำวินิจฉัยที่ 1/2542 ลงวันที่ 11 กุมภาพันธุ์ พ.ศ. 2542 ว่า สมาชิกภาพของกลุ่มงูเห่าไม่ได้สิ้นสุดลง เนื่องจาก สส. มีความเป็นอิสระไม่ต้องปฏิบัติตามมติพรรคในการเลือกตั้งนายกรัฐมนตรี

แต่อย่างไรก็ตาม กรณีกลุ่มงูเห่า ได้รับการวิพากษ์วิจารณ์ว่า เป็นการทำลายระบบพรรคการเมืองไทย ต่อมา นายวัฒนา อัศวเหม ก็ถูกวิจารณ์ว่า พัวพัน โครงการทุจริตน้ำเสียคลองด่าน

ดึงข้อมูลจาก "http://th.wikipedia.org../../../%E0%B8%81/%E0%B8%A5/%E0%B8%B8/%E0%B8%81%E0%B8%A5%E0%B8%B8%E0%B9%88%E0%B8%A1%E0%B8%87%E0%B8%B9%E0%B9%80%E0%B8%AB%E0%B9%88%E0%B8%B2.html".

หมวดหมู่: การเมืองไทย

##### Views

- บทความ
- อภิปราย
- รุ่นปัจจุบัน

##### ค้นหา